























A. ŽENKLINIMAS



INFORMACIJA ANT IŠORINĖS PAKUOTĖS

KARTONO DĖŽUTĖ


1.	VAISTINIO PREPARATO PAVADINIMAS

Carzan HCT 16 mg/12,5 mg tabletės
kandesartano cileksetilas/hidrochlorotiazidas 


2.	VEIKLIOJI (-IOS) MEDŽIAGA (-OS) IR JOS (-Ų) KIEKIS (-IAI) 

Vienoje tabletėje yra 16 mg kandesartano cileksetilo ir 12,5 mg hidrochlorotiazido.


3.	PAGALBINIŲ MEDŽIAGŲ SĄRAŠAS

Sudėtyje yra laktozės monohidrato.
Daugiau informacijos pateikta pakuotės lapelyje.


4.	FARMACINĖ FORMA IR KIEKIS PAKUOTĖJE

Tabletė

28 tabletės
90 tablečių


5.	VARTOJIMO METODAS IR BŪDAS (-AI)

Vartoti per burną.
Prieš vartojimą perskaitykite pakuotės lapelį.


6.	SPECIALUS ĮSPĖJIMAS, KAD VAISTINĮ PREPARATĄ BŪTINA LAIKYTI VAIKAMS NEPASTEBIMOJE IR NEPASIEKIAMOJE VIETOJE

Laikyti vaikams nepastebimoje ir nepasiekiamoje vietoje. 


7.	KITAS (-I) SPECIALUS (-ŪS) ĮSPĖJIMAS (-AI) (JEI REIKIA)


8.	TINKAMUMO LAIKAS

Tnka iki/ EXP: mm MMMM


9.	SPECIALIOS LAIKYMO SĄLYGOS


10.	SPECIALIOS ATSARGUMO PRIEMONĖS DĖL NESUVARTOTO VAISTINIO PREPARATO AR JO ATLIEKŲ TVARKYMO (JEI REIKIA)


11.	LYGIAGRETUS IMPORTUOTOJAS 

Lygiagretus importuotojas UAB „Lex ano“, Naugarduko g. 3, LT-03231 Vilnius, Lietuva

12.	LYGIAGRETAUS IMPORTO LEIDIMO NUMERIS (-IAI)

N28 - LT/L/22/1668/001 
N90 - LT/L/22/1668/002


13.	SERIJOS NUMERIS

Serija/ Lot:

14.	PARDAVIMO (IŠDAVIMO)TVARKA

Receptinis vaistas.


15.	VARTOJIMO INSTRUKCIJA


16.	INFORMACIJA BRAILIO RAŠTU

carzan hct 


17.	UNIKALUS IDENTIFIKATORIUS – 2D BRŪKŠNINIS KODAS

2D brūkšninis kodas su nurodytu unikaliu identifikatoriumi.


18.	UNIKALUS IDENTIFIKATORIUS – ŽMONĖMS SUPRANTAMI DUOMENYS

PC
SN
NN
-------------------------------------------------------------------------------------------------------------------------
Gamintojas: Siegfried Malta Ltd., HHF070 Hal Far Industrial Estate, P.O.Box 14, Hal Far BBG3000, Malta arba Zentiva, k. s., U Kabelovny 130, 102 37 Praha 10, Čekija

Perpakavo UAB „Norfachema“, Vytauto g. 6, LT-55175 Jonava, Lietuva
Perpakavo UAB „ENTAFARMA“, Klonėnų vs. 1, LT-19156 Širvintų r. sav., Lietuva
Perpakavo CEFEA Sp. z o.o. Sp. K., Ul. Działkowa 56, 02-234 Warszawa, Lenkija

Perpakavimo serija:





MINIMALI INFORMACIJA ANT LIZDINIŲ PLOKŠTELIŲ ARBA DVISLUOKSNIŲ JUOSTELIŲ

LIZDINĖ PLOKŠTELĖ


1.	VAISTINIO PREPARATO PAVADINIMAS

Carzan HCT 16 mg/12,5 mg tabletės
kandesartano cileksetilas/hidrochlorotiazidas 


2.	TINKAMUMO LAIKAS

Tinka iki/ EXP


3.	SERIJOS NUMERIS 

Lot


4.	KITA

{perpak. serija}


 






















B. PAKUOTĖS LAPELIS

Pakuotės lapelis: informacija pacientui

Carzan HCT 16 mg/12,5 mg tabletės
kandesartano cileksetilas/hidrochlorotiazidas

Atidžiai perskaitykite visą šį lapelį, prieš pradėdami vartoti vaistą, nes jame pateikiama Jums svarbi informacija.
-	Neišmeskite šio lapelio, nes vėl gali prireikti jį perskaityti. 
-	Jeigu kiltų daugiau klausimų, kreipkitės į gydytoją arba vaistininką.
-	Šis vaistas skirtas tik Jums, todėl kitiems žmonėms jo duoti negalima. Vaistas gali jiems pakenkti (net tiems, kurių ligos požymiai yra tokie patys kaip Jūsų).
-	Jeigu pasireiškė šalutinis poveikis (net jeigu jis šiame lapelyje nenurodytas), kreipkitės į gydytoją arba vaistininką. Žr. 4 skyrių.

Apie ką rašoma šiame lapelyje? 
1.	Kas yra Carzan HCT ir kam jis vartojamas
2.	Kas žinotina prieš vartojant Carzan HCT
3.	Kaip vartoti Carzan HCT
4.	Galimas šalutinis poveikis
5.	Kaip laikyti Carzan HCT
6.	Pakuotės turinys ir kita informacija


1. 	Kas yra Carzan HCT ir kam jis vartojamas

Jums paskirtas vaistas, vadinamas Carzan HCT. Šiuo vaistu gydomi suaugusieji, kurių kraujospūdis yra padidėjęs (hipertenzija). Vaisto sudėtyje yra dvi veikliosios medžiagos: kandesartano cileksetilas ir hidrochlorotiazidas. Veikdamos kartu, šios medžiagos gali sumažinti kraujospūdį.
· Kandesartano cileksetilas priklauso vaistų, vadinamų angiotenzino II receptorių blokatoriais, grupei. Ši medžiaga atpalaiduoja ir praplečia kraujagysles, taip padėdama mažinti kraujospūdį.
· Hidrochlorotiazidas priklauso vaistų, vadinamų diuretikais (šlapimo išsiskyrimą skatinančios tabletės), grupei. Ši medžiaga padeda kartu su šlapimu iš organizmo pašalinti vandenį ir druskas (pvz., natrį). Tai padeda sumažinti kraujospūdį.

Gydytojas gali skirti Jums Carzan HCT, jeigu kraujospūdžio nepavyko tinkamai sumažinti vartojant vieną kandesartano cileksetilą arba vieną hidrochlorotiazidą.


2.	Kas žinotina prieš vartojant Carzan HCT

Carzan HCT vartoti negalima:
jeigu yra alergija kandesartano cileksetilui ar hidrochlorotiazidui arba bet kuriai pagalbinei šio vaisto medžiagai (jos išvardytos 6 skyriuje);
jeigu yra alergija sulfonamidams. Jeigu abejojate, ar šis teiginys tinka Jums, pasitarkite su gydytoju;
moterims: jeigu ilgiau kaip 3 mėn. esate nėščia (tačiau ir nėštumo pradžioje Carzan HCT geriau nevartoti, žr. skyrių „Nėštumas, žindymo laikotarpis ir vaisingumas“);
jeigu sergate sunkia inkstų liga;
jeigu sergate sunkia kepenų liga arba užsikimšę Jūsų tulžies latakai (tuomet sutrinka tulžies nutekėjimas iš pūslės);
jeigu Jūs sergate cukriniu diabetu arba Jūsų inkstų veikla sutrikusi ir Jums skirtas kraujospūdį mažinantis vaistas, kurio sudėtyje yra aliskireno;
jeigu nuolat yra sumažėjusi kalio koncentracija kraujyje;
jeigu nuolat yra padidėjusi kalcio koncentracija kraujyje;
jeigu kada nors sirgote podagra.

Jeigu abejojate, ar neturite kurios nors iš aukščiau išvardytų problemų, apie tai pasakykite gydytojui 
arba vaistininkui, prieš pradėdami vartoti Carzan HCT.

Įspėjimai ir atsargumo priemonės
Pasitarkite su gydytoju arba vaistininku, prieš pradėdami vartoti Carzan HCT jeigu: 
sergate cukriniu diabetu;
sergate širdies, kepenų ar inkstų ligomis;
neseniai Jums persodintas inkstas;
Jūs vemiate, neseniai daug vėmėte arba viduriuojate;
Jūs sergate antinksčių liga, vadinama Kono (Conn) sindromu (pirminiu hiperaldosteronizmu);
· jeigu Jums praeityje buvo diagnozuotas odos vėžys arba gydymo laikotarpiu ant jūsų odos staiga atsirastų koks nors pakitimas. Taikant gydymą hidrochlorotiazidu, ypač ilgalaikį gydymą didelėmis šio vaisto dozėmis, gali padidėti tam tikrų rūšių odos ir lūpos vėžio (nemelanominio odos vėžio) rizika. Vartodami Carzan HCT, saugokite savo odą nuo saulės ir ultravioletinių spindulių;
· Jums susilpnėja regėjimas arba atsiranda akies skausmas. Tai gali būti skysčio susikaupimo akies kraujagysliniame dangale (gyslainėje) arba padidėjusio akispūdžio simptomai ir, pradėjus vartoti Carzan HCT, jie gali pasireikšti per kelias valandas ar savaites. Jei tokia būklė negydoma, galite visam laikui apakti. Jei anksčiau buvo alergija penicilinui ar sulfonamidui, Jums gali būti didesnė minėtos būklės išsivystymo rizika.
sergate ar kada nors sirgote liga, vadinama sistemine raudonąja vilklige (SRV);
žemas Jūsų kraujospūdis;
kada nors Jus buvo ištikęs insultas;
kada nors pasireiškė alergija arba astma;
jeigu praeityje pavartojus hidrochlorotiazido, Jums pasireiškė kvėpavimo ar plaučių veiklos sutrikimų (įskaitant plaučių uždegimą ar skysčio susidarymą juose). Jeigu pavartojus Carzan HCT Jums pasireikštų stiprus dusulys arba kvėpavimo sunkumų, nedelsdami kreipkitės medicininės pagalbos;
moterims: būtinai pasakykite gydytojui, jeigu įtariate, kad pastojote (arba ketinate pastoti). Nėštumo pradžioje Carzan HCT vartoti nerekomenduojama, o jei esate nėščia ilgiau kaip 3 mėn. – negalima (šis vaistas, vartojamas tuo metu, gali labai pakenkti būsimam kūdikiui, žr. poskyrį „Nėštumas, žindymo laikotarpis ir vaisingumas“);
vartojate kurį nors iš šių vaistų padidėjusiam kraujospūdžiui gydyti:
-		AKF inhibitorių (pavyzdžiui, enalaprilį, lizinoprilį, ramiprilį), ypač jei turite su cukriniu diabetu susijusių inkstų sutrikimų;
-		aliskireną.

Jūsų gydytojas gali reguliariai tirti Jūsų inkstų funkciją, kraujospūdį ir elektrolitų kiekį (pvz., kalio) kraujyje.
Taip pat žiūrėkite informaciją, pateiktą poskyryje „Carzan HCT vartoti negalima“.
Jeigu Jums pasireiškia bet kuri iš šių būklių, gydytojas gali norėti dažniau Jus stebėti ir atlikti kai kuriuos tyrimus.

Jeigu ruošiatės operacijai, pasakykite gydytojui arba odontologui apie tai, kad vartojate Carzan HCT. Tai svarbu dėl to, kad Carzan HCT, vartojamas kartu su kai kuriais anestetikais, gali sukelti pernelyg didelį kraujospūdžio sumažėjimą.

Carzan HCT gali didinti odos jautrumą saulės spinduliams. 

Vaikams ir paaugliams
Carzan HCT vartojimo vaikams ir paaugliams iki 18 metų patirties nėra, todėl jiems Carzan HCT vartoti negalima.

Kiti vaistai ir Carzan HCT
Jeigu vartojate ar neseniai vartojote kitų vaistų arba dėl to nesate tikri, apie tai pasakykite gydytojui arba vaistininkui. Carzan HCT gali pakeisti kai kurių kitų vaistų veikimą, o kai kurie kiti vaistai gali pakeisti Carzan HCT veikimą. Jeigu vartojate tam tikrus vaistus, gydytojui gali tekti periodiškai daryti kraujo tyrimus.

Ypač svarbu gydytojui pasakyti, jeigu vartojate bet kuriuos toliau išvardytus vaistus, nes gydytojui gali prireikti keisti dozę ir (arba) imtis kitų atsargumo priemonių:
kitų vaistų kraujospūdžiui mažinti, įskaitant beta adrenoblokatorius, diazoksidą ir AKF inhibitorių pvz., enalaprilį, kaptoprilį, lizinoprilį arba ramiprilį;
nesteroidinių vaistų nuo uždegimo (NVNU), pvz., ibuprofeną, naprokseną, diklofenaką, celekoksibą arba etorikoksibą (šiais vaistais malšinamas skausmas ir uždegimas);
acetilsalicilo rūgštį, jei jos dozė didesnė kaip 3 g per parą (tokia šio vaisto doze malšinamas skausmas ir uždegimas);
kalio papildų arba druskos pakaitalų, kurių sudėtyje yra kalio (jie vartojami kalio kiekiui kraujyje padidinti);
kalcio ar D vitamino papildus;
vaistus, kurie mažina cholesterolio koncentraciją kraujyje, pavyzdžiui, kolestipolį ar kolestiraminą;
vaistus cukriniam diabetui gydyti (tabletes ar insuliną);
vaistus širdies plakimui kontroliuoti (antiaritminius vaistus), pavyzdžiui, digoksiną ir beta adrenoreceptorių blokatorius;
vaistų, kurių veikimą gali įtakoti kalio kiekis kraujyje, pvz., kai kurių vaistų nuo psichozės;
hepariną (vaistą kraujui skystinti);
diuretikų (šlapimo išskyrimą skatinančių vaistų);
vidurius laisvinamuosius vaistus;
peniciliną arba kotrimoksazolį, taip pat žinomą kaip trimetoprimo ir sulfametoksazolo derinys (antibiotikus);
amfotericiną (gydomos grybelių sukeltos infekcinės ligos);
litį (vaistą nuo psichikos sutrikimų);
steroidus, pavyzdžiui, prednizoloną;
hipofizės hormoną (AKTH);
vaistus vėžiui gydyti;
amantadiną (Parkinsono ligai arba sunkioms virusų sukeltoms infekcinėms ligoms gydyti);
barbitūratus (raminamojo poveikio vaistai, kurie vartojami ir epilepsijai gydyti);
karbenoksoloną (stemplės ligai arba burnos opoms gydyti);
anticholinerginius vaistus, pavyzdžiui, atropiną ir biperideną;
ciklosporiną – tai vaistas, kuris vartojamas po organų persodinimo operacijos, kad būtų išvengta organo atmetimo;
kitus vaistus, kurie gali sustiprinti antihipertenzinį poveikį, pavyzdžiui, baklofeną (spazmus malšinantis vaistas), amifostiną (vėžiui gydyti) ir kai kuriuos kitus vaistus nuo psichozių.

Jūsų gydytojui gali tekti pakeisti Jūsų dozę ir (arba) imtis kitų atsargumo priemonių:
jeigu vartojate AKF inhibitorių arba aliskireną (taip pat žiūrėkite informaciją, pateiktą poskyryje „Carzan HCT vartoti negalima“ ir „Įspėjimai ir atsargumo priemonės“).

Carzan HCT vartojimas su maistu, gėrimais ir alkoholiu 
Jeigu Jums paskirtas Carzan HCT, dėl alkoholinių gėrimų vartojimo pasitarkite su gydytoju. Alkoholis gali sukelti didelį silpnumą ar galvos sukimąsi.

Nėštumas, žindymo laikotarpis ir vaisingumas

Nėštumas
Būtinai pasakykite gydytojui, jeigu įtariate, kad pastojote (arba ketinate pastoti). Jis tikriausiai patars Jums nutraukti Carzan HCT vartojimą prieš pastojant arba kai tik paaiškės, kad pastojote, ir patars vietoje Carzan HCT vartoti kitą vaistą. Nėštumo metu Carzan HCT vartoti nerekomenduojama, o jei esate nėščia ilgiau kaip 3 mėn. – negalima, šis vaistas, vartojamas tuo metu, gali labai pakenkti būsimam kūdikiui.

Žindymo laikotarpis
Būtinai pasakykite gydytojui, jeigu žindote arba ruošiatės žindyti kūdikį. Žindyvėms Carzan HCT vartoti nerekomenduojama. Jeigu norėtumėte žindyti, ypač naujagimį arba neišnešiotą kūdikį, gydytojas gali Jums parinkti kitų vaistų.

Vairavimas ir mechanizmų valdymas
Kai kurie žmonės, vartojantys Carzan HCT, gali jausti nuovargį ar svaigulį. Pajutus tokių sutrikimų, vairuoti ir valdyti mechanizmų negalima.

Carzan HCT sudėtyje yra laktozės monohidrato ir natrio
Carzan HCT sudėtyje yra laktozės monohidrato (tam tikro angliavandenio). Jeigu gydytojas Jums yra sakęs, kad netoleruojate kokių nors angliavandenių, kreipkitės į jį prieš pradėdami vartoti šį vaistą.
Šio vaisto tabletėje yra mažiau kaip 1 mmol (23 mg) natrio, t. y. jis beveik neturi reikšmės.


3.	Kaip vartoti Carzan HCT

Visada vartokite šį vaistą tiksliai kaip nurodė gydytojas arba vaistininkas. Jeigu abejojate, kreipkitės į gydytoją arba vaistininką. Carzan HCT svarbu vartoti kasdien. 
Rekomenduojama Carzan HCT dozė yra viena tabletė vieną kartą per parą. 
Nurykite tabletę, užgerdami vandeniu. Carzan HCT galima vartoti su maistu arba be jo.
Stenkitės gerti šias tabletes kasdien tuo pačiu laiku – tai padės jų neužmiršti. 

Ką daryti pavartojus per didelę Carzan HCT dozę?
Išgėrę daugiau Carzan HCT negu nurodė gydytojas, nedelsdami kreipkitės patarimo į gydytoją arba vaistininką.

Pamiršus pavartoti Carzan HCT
Negalima vartoti dvigubos dozės norint kompensuoti praleistą tabletę. Kitą dozę gerkite įprastu laiku.

Nustojus vartoti Carzan HCT
Nustojus vartoti Carzan HCT, Jūsų kraujospūdis gali vėl padidėti, todėl nenutraukite Carzan HCT vartojimo nepasitarę su gydytoju.

Jeigu kiltų daugiau klausimų dėl šio vaisto vartojimo, kreipkitės į gydytoją arba vaistininką.


4.	Galimas šalutinis poveikis 

Šis vaistas, kaip ir visi kiti, gali sukelti šalutinį poveikį, nors jis pasireiškia ne visiems žmonėms. Jums svarbu žinoti, koks šalutinis poveikis gali pasireikšti. Kai kurį šalutinį Carzan HCT poveikį gali sukelti kandesartano cileksetilas, o kai kurį – hidrochlorotiazidas.

Nedelsdami nutraukite Carzan HCT vartojimą ir kreipkitės į gydytoją, jeigu pasireiškia kuri nors iš šių alerginių reakcijų:
kvėpavimo pasunkėjimas patinus arba nepatinus veidui, lūpoms, liežuviui ir (arba) gerklei;
veido, lūpų, liežuvio ir (arba) gerklės patinimas, dėl kurio gali pasunkėti rijimas;
stiprus odos niežulys (su ruplėmis).

Carzan HCT gali sukelti baltųjų kraujo ląstelių kiekio sumažėjimą. Gali sumažėti atsparumas infekcijoms, galite jausti nuovargį, infekcijos požymių, pradėti karščiuoti. Atsiradus tokiems sutrikimams, kreipkitės į gydytoją. Gydytojas gali kartais daryti kraujo tyrimus, kad galėtų įsitikinti, ar nepasireiškė Carzan HCT šalutinis poveikis kraujui (agranulocitozė).

Kitas galimas šalutinis poveikis nurodytas žemiau.

Dažnas (gali pasireikšti rečiau kaip 1 žmogui iš 10):
· kraujo tyrimų rodmenų pokyčiai:
· natrio koncentracijos kraujyje sumažėjimas. Jeigu šis poveikis yra sunkus, galite justi silpnumą, energijos stoką ar raumenų mėšlungį;
· kalio koncentracijos kraujyje padidėjimas arba sumažėjimas, ypač jeigu jau sergate inkstų liga ar širdies nepakankamumu. Jeigu šis poveikis yra sunkus, galite jausti nuovargį, silpnumą, neritmišką širdies plakimą arba dilgčiojimą ir dygsėjimą;
· cholesterolio, cukraus ar šlapimo rūgšties koncentracijos kraujyje padidėjimas;
· cukrus šlapime;
galvos svaigimas, sukimasis ar silpnumas;
galvos skausmas;
kvėpavimo takų infekcija.

Nedažni (gali pasireikšti rečiau kaip 1 žmogui iš 100):
· kraujospūdžio sumažėjimas. Tai gali sukelti apalpimą ar svaigulį;
· apetito nebuvimas, viduriavimas, vidurių užkietėjimas, pilvo dirginimas;
· odos išbėrimas, išbėrimas gumbeliais (dilgėlinė), išbėrimas dėl jautrumo saulės spinduliams.

Reti (gali pasireikšti rečiau kaip 1 žmogui iš 1000):
· gelta (odos ir akių baltymo pageltimas). Jeigu pasireiškė toks poveikis, nedelsdami kreipkitės į gydytoją;
· poveikis inkstų funkcijai, ypač, jeigu jau sergate inkstų liga arba širdies nepakankamumu;
· miego sutrikimas, depresija, neramumas;
· rankų ar kojų dilgčiojimas ar dygsėjimas;
· trumpalaikis matymas lyg per miglą;
· nenormalus širdies plakimas;
· kvėpavimo pasunkėjimas (įskaitant plaučių uždegimą ir skysčio kaupimąsi plaučiuose);
· aukšta kūno temperatūra (karščiavimas);
· kasos uždegimas. Tai sukelia vidutinio sunkumo ar sunkų pilvo skausmą;
· raumenų mėšlungis;
· kraujagyslių pažaida, dėl kurios atsiranda raudonos ar purpurinės spalvos taškelių ant odos;
· raudonųjų ar baltųjų kraujo ląstelių ar plokštelių kiekio sumažėjimas. Galite jausti nuovargį, gali pasireikšti infekcinė liga, karščiavimas ar greičiau atsirasti kraujosruvų (mėlynių);
· sunkus išbėrimas, kuris pasireiškia staigiai su odos pūslėmis ar lupimusi, ir gali atsirasti pūslių burnoje.

Labai retas (gali pasireikšti rečiau kaip 1 žmogui iš 10000):
veido, lūpų, liežuvio ir (ar) gerklės patinimas;
niežulys;
nugaros, sąnarių ir raumenų skausmas;
sutrikusi kepenų funkcija, kepenų uždegimas (hepatitas). Dėl to galite jausti nuovargį, pastebėti, kad pagelto oda ir akių baltymai, bei panašių į gripą simptomų;
kosulys;
ūminis kvėpavimo sutrikimas (pasireiškia stipriu dusuliu, karščiavimu, silpnumu ir sumišimu);
pykinimas.

Dažnis nežinomas (negali būti apskaičiuotas pagal turimus duomenis):
· staigi trumparegystė; 
· odos ir lūpos vėžys (nemelanominis odos vėžys);
· susilpnėjęs regėjimas ar akių skausmas dėl padidėjusio akispūdžio (galimi skysčio susikaupimo akies kraujagysliniame dangale [gyslainėje], ūminės trumparegystės arba ūminės uždaro kampo glaukomos požymiai);
· sisteminė arba odos raudonoji vilkligė (alerginė būklė dėl kurios pasireiškia karščiavimas, sąnarių skausmas, odos bėrimas, kuris gali sukelti paraudimą, pūslių susidarymą, odos lupimąsi ir gumbus).

Pranešimas apie šalutinį poveikį
Jeigu pasireiškė šalutinis poveikis, įskaitant šiame lapelyje nenurodytą, pasakykite gydytojui, vaistininkui arba slaugytojui. Pranešimą apie šalutinį poveikį galite pateikti šiais būdais: tiesiogiai užpildant formą internetu Valstybinės vaistų kontrolės tarnybos prie Lietuvos Respublikos sveikatos apsaugos ministerijos Vaistinių preparatų informacinėje sistemoje https://vapris.vvkt.lt/vvkt-web/public/nrv arba užpildant Paciento pranešimo apie įtariamą nepageidaujamą reakciją (ĮNR) formą, kuri skelbiama https://www.vvkt.lt/index.php?4004286486, ir atsiunčiant elektroniniu paštu (adresu NepageidaujamaR@vvkt.lt) arba nemokamu telefonu 8 800 73 568. Pranešdami apie šalutinį poveikį galite mums padėti gauti daugiau informacijos apie šio vaisto saugumą.


5.	Kaip laikyti Carzan HCT 

Šiam vaistui specialių laikymo sąlygų nereikia.
Šį vaistą laikykite vaikams nepastebimoje ir nepasiekiamoje vietoje. 
Ant kartono dėžutės ir lizdinės plokštelės po „EXP“ nurodytam tinkamumo laikui pasibaigus, šio vaisto vartoti negalima. Vaistas tinkamas vartoti iki paskutinės nurodyto mėnesio dienos.
Vaistų negalima išmesti į kanalizaciją arba su buitinėmis atliekomis. Kaip išmesti nereikalingus vaistus, klauskite vaistininko. Šios priemonės padės apsaugoti aplinką. 


6.	Pakuotės turinys ir kita informacija

Carzan HCT sudėtis 
· Veikliosios medžiagos yra kandesartano cileksetilas ir hidrochlorotiazidas. Kiekvienoje tabletėje yra 16 mg kandesartano cileksetilo ir 12,5 mg hidrochlorotiazido.
· Pagalbinės medžiagos yra laktozės monohidratas, kukurūzų krakmolas, hidroksipropilceliuliozė (E 463), kroskarmeliozės natrio druska (E 468), magnio stearatas (E 572) ir trietilo citratas (E 1505).

Carzan HCT išvaizda ir kiekis pakuotėje
Carzan HCT 16 mg /12,5 mg tabletės yra apvalios, abipus išgaubtos, baltos arba beveik baltos su laužimo vagele ir žyma CH/16 vienoje pusėje, maždaug 8 mm skersmens. Tabletę galima padalyti į lygias dozes.

Pakuotės dydžiai: 28 arba 90 tablečių.

Gali būti tiekiamos ne visų dydžių pakuotės.

Gamintojas
Siegfried Malta Ltd., HHF070 Hal Far Industrial Estate, P.O.Box 14, Hal Far BBG3000, Malta 
arba
Zentiva, k. s., U Kabelovny 130, 102 37 Praha 10, Čekija

Lygiagretus importuotojas 
UAB „Lex ano“, Naugarduko g. 3, LT-03231 Vilnius, Lietuva

Perpakavo
UAB „ENTAFARMA“, Klonėnų vs. 1, LT-19156 Širvintų r. sav., Lietuva
arba
Lietuvos ir Norvegijos UAB „Norfachema“, Vytauto g. 6, LT-55175 Jonava, Lietuva
arba
CEFEA Sp. z o.o. Sp. K., Ul. Działkowa 56, 02-234 Warszawa, Lenkija

Registruotojas eksportuojančioje vastybėje yra Zentiva, k. s., U Kabelovny 130, 102 37 Praha 10, Čekija.

[bookmark: _GoBack]Šis pakuotės lapelis paskutinį kartą peržiūrėtas 2022-03-18.

Išsami informacija apie šį vaistą pateikiama Valstybinės vaistų kontrolės tarnybos prie Lietuvos Respublikos sveikatos apsaugos ministerijos tinklalapyje http://www.vvkt.lt/

